Etnonimo

Etnonimo estas aparta speco de historia leksiko. Etnonimoj estas nomoj de diversaj tipoj de etnokomunumoj: nacioj, popoloj, triboj, gentoj. Etnonimojn, ilian genezon, disvastigon, funkciadon kaj strukturon, pristudas la scienco Etnonimiko (greke ethnos - gento, popolo, onyma - nomo). Ĝi estas parto de Onomastiko.

Inter etnonimoj oni distingas makroetnonimojn - nomojn de grandaj etnoj aŭ etnaj grupoj, foje komprenitajn kiel vastajn komunumojn de genetike malsamaj popoloj (amerikanoj, araboj, ĉinoj, rusoj) kaj mikroetnonimojn - nomojn de malgrandaj etnaj grupoj (irokezoj, peĉenegoj, k.a.).

Etnonimoj povas estis aŭtoetnonimoj - etnaj kaj tribaj memnomoj, kaj aloetnonimoj - nomoj donitaj al ili de aliaj popoloj. Ekzemple, germanoj sin nomas Deutschen, sed aliaj tute diverse - allemand (francoj), nemec (rusoj), tedeschi (italoj) ktp.

Memnomo de etnoj kutime klarigeblas kiel "popolo", "homo", "parolanto en iu lingvo", "niaj homoj". La sama memnomo Deutschen etimologie devenas de malnovgermana diot - "popolo", duitisk - "popola".

Ĝenerale etnonimoj konformas kun la loknomoj, kie loĝas la etnoj. Tiu konformeco povas esti rekta, kiam landnomo devenas de etnonomoj - greko/Grekio, franco/Francio, au inversa, kiam etnonimo formiĝis el landnomo - Islando/islandano, Kanado/kanadano. Chi tiu vico de nomoj estas konata kiel Etnotoponimoj.

Proksimaj al etnonimoj estas nomoj de loĝantoj, kreitaj de diversaj loknomoj - eŭropanoj, afrikanoj, kaŭkazianoj, siberianoj. Ili estas nomataj Etnoĥoronimoj.

Apartan tipon de nomoj prezentas Lingvonimoj - nomoj de lingvoj, kiuj servas al certaj etnoj kaj popoloj kaj devenas de etnonimoj, francoj/franca lingvo, eŭskoj/eŭska lingvo.

Jen listo de kelkaj etnoj, kies memnomoj diferencas de la ĝenerale konataj nomoj, aŭ kiuj havas klarigeblan signifon.
EtnoMemnomoSignifoAlbanojŝkiptar"ŝĉip" - "paroli kompreneble"Apaĉojndee, dine"popolo"Araŭkanojmapuĉe"popolo de tero"Armenojhajtribnomo antikvaAtapaskojdene, na-dene"popolo"Afganojpuŝtun -Afrikansojafrikaaner"afrikano"Aztekojasteki, nahua -Balkarojtaulu"montarano"Berberojamazig"homo"Botiojbhotijanepale "tibetano"Ĉeĉenojnoĥĉij -Ĉerokoj -"homoj de kavernoj"Ĉinojĥanĵen -Delavarojlenape"vera homo"Dunsianojdunsjan"orienta vilaĝo"Eŭskojeuskaldunak"parolantoj de la Eŭska lingvo"Finnojsuomalaiset -Fulbojfulbe"dissemitaj"Gaoŝanojgaoŝanĉine "montarano"Grekojelines -Ĝuangojpatrasa-ara"vestita de folioj"Hotentotojkoj-kojn"popolo de popoloj"Ĥantojĥante"homo"Ĥazareanojĥazaraperse - "mil"Japanojniĥondzin -Kabardianojadigenomo de metaetnoKoptoj -de greka "Aigyptios"Koreojĉoson saram -Ladinojladinide latina "latinus"Malajojorang-melaju"homoj el Melaju-lando"Maoriojmaori"ordinara"Mariojmarij"homo"Nenecojnenec"homo"Nganasanojnganasan"homo"Norvegojnordmenn"nordaj (ge)viroj"Papuojpapuvaindonezie - "krispa"Rumanojromanlatine "romanus" - "romiano"Santalojĥor"homo"Singalojsinhala"leona gento"Sindojsindhusanskrite "Induso" (rivernomo)Svahilojwaswahili"homoj el bordo", arabe "sahel" - "bordo"Tagalojtagailog"loĝantaj ĉe akvo"Telugojandhra -Tibetanojpjoba -Vedojvedantamile "ĉasisto"